Tiener geskiet tydens rooftog in Pretoria-Noord | Maroela Media
'n 16-jarige tienerseun is Donderdagmiddag beseer toe aanvallers op die bakkie waarin hy gery het, gevuur het.
Pieter Oosthuizen van die Apiesrivier Landelike Brand Beskermingsvereniging het aan Maroela Media gesê die voorval het omstreeks 14:15 plaasgevind. "Die pa en sy twee seuns is na die Absa in Pretoria-Noord om te gaan geld trek. Hulle het ongeveer R80 000 kontant getrek," het hy gesê.
Oosthuizen verduidelik die gesin moet gereeld sulke groot bedrae kontant trek weens die aard van hul onderneming, so hulle is bedag op veiligheid en let op wanneer hulle ry dat hulle nie moontlik agtervolg word nie.
"Hy het egter vandag, eers toe hulle by die kleinhoewe se hek inry, die motor gesien wat hulle agtervolg het," het Oosthuizen bygevoeg. Hy het verduidelik daar is drie huise op die kleinhoewe en 'n hele aantal kinders was buite. "Hy het op sy toeter begin blaas en om die huis gery om die inwoners te waarsku en seker te maak dat die kinders nie buite is nie."
Drie persone was in die tweede motor. "Twee persone het 9 mm-pistole gehad en op die bakkie begin vuur. Hulle het die bakkie nege keer getref."
Die jonger seun het agter die bestuurder in die dubbelkajuitbakkie gesit en een van die koeëls is deur die bakwerk en het hom in die regterknie getref.
"Die pa het 'n geringe besering opgedoen. Hy het 'n skraapwond opgedoen toe een van die koeëls hom rakelings onder deur die deur getref het."
Die rowers het sonder enige buit gevlug.
Die seun is tans in die hospitaal vir behandeling. Sy toestand is nog nie bekend nie.
Die teller by die bank het die wenk na buite gestuur wat anders. Het die mense nog nie gehoor van EFT nie. Genade.
Maak ni saak wat di omvang en aard van jou besigheid is ni .JY TREK NI DAARI HOEVEELHEID KONTANT NI.
Maak maar 'n ander plan want hierdie is alweer 'n "inside job". Hulle sal jou wel een of ander tyd uitruik soos wat ook hier gebeur het. Ek glo ook nie dit was wys om die kinders saam te neem wetende dat so-iets wel kon gebeur.
Dis onverantwoordelik om met soveel kontant te ry of in huis te he. Definitief inside job van bank of werkers. Vandag kon maklik in tragedie ontaard het, more is die gesin nie so gelukkig nie
Uiters ellendig om die soort geld buite die bank te trek, daar is eindelose sekuriteit in die bank vir die soort van transaksies